### Beslutninger

Byrådet kunne ikke tiltræde forslaget i byrådets møde den 12. november 2025.

Socialistisk Folkepartis, Radikale Venstres og Velfærdslisten de Rød-Grønnes byrådsgrupper stemte for forslaget.

###

BESLUTNINGSFORSLAG FRA SF OG ALT

SF [adresse] og Alternativet foreslår, at [adresse] indfører en klimaansvarlig reklamepolitik, der omfatter et forbud mod klimaskadelige reklamer på kommunale flader.

Baggrund

Reklamer fylder meget i det aarhusianske byrum. Tidligere har SF [adresse] med succes fået gennemført, at kommunen forbyder spilreklamer i det offentlige rum og kræver mærkning af retoucherede reklamer. Begge tiltag udsprang af en bekymring for den store påvirkning, reklamer har på vores forbrug, holdninger og adfærd.

I dag står der fx en række store, bagbelyste reklame-standere i bybilledet, som hyppigt reklamerer for stærkt klimaskadelige produkter såsom flyrejser, kød og fossilbiler. Mange af disse flader er ejet af [adresse], hvilket ofte fremgår af et synligt logo.

Reklamer har en dokumenteret indflydelse på vores adfærd. En rapport fra Greenpeace fra 2022 anslår, at reklamer for biler og flyrejser alene er ansvarlige for årlige udledninger på mellem 314.000 og 943.000 ton CO2e i [adresse]. [adresse] reklamer modarbejder dermed direkte Aarhus Kommunes egne grønne ambitioner og mål for CO2-reduktion. Når kommunen lægger navn og logo til sådanne reklamer, risikerer vi at sende et signal om, at de er i tråd med kommunens værdier, selvom de reelt trækker i den modsatte retning.

Forslag

For at tage ansvar for klimaet og leve op til kommunens ambition om at “gå foran og vise vejen”, foreslår vi, at [adresse] indfører en klimaansvarlig reklamepolitik. Denne skal sikre, at [adresse] ikke understøtter fossilt forbrug skabt af reklamer. Vi foreslår:

1. Med det samme indføres et forbud mod klimaskadelige reklamer på de flader, der eksplicit er associeret med kommunen, som fx reklame-standere, fordi [adresse] logo optræder. Det gælder reklamer for produkter og tjenester, som har en væsentlig negativ klima- eller miljøpåvirkning, herunder fossilbiler, flyrejser og høj-emissionsforbrug.

2. At [adresse] udfaser reklamer på kommunale standere fuldstændigt, ved at opsige den nuværende aftale, som kommunen har, om reklamepladser og ikke indgår nye lignende aftaler. Fremover bør kommunens byrum bruges til at formidle fællesskab, kultur og grøn omstilling frem for kommercielle budskaber.

Perspektiv

Flere byer i [adresse] har allerede taget lignende skridt. Byrådene i [adresse] og [adresse] i [adresse] samt [adresse] i [adresse] har indført forbud mod fossile reklamer, og det svenske trafikselskab Västtrafik har besluttet, at det er slut med “fossil reklam i kollektivtrafiken”.

[adresse] bør være en del af denne bevægelse. En klimaansvarlig reklamepolitik sender et tydeligt signal om, at vi tager vores grønne mål alvorligt - ikke kun i handling, men også i det visuelle udtryk, der møder borgerne hver dag i byrummet.

Stillet af: SF [adresse] (ordfører Lene Holst) og Alternativet (ordfører Gert Carlsen).

### Sagsforløb

Udvalg: [adresse]

Dato: 29-10-2025

Troels Mathiesen: 42

Sagens behandling blev udsat i byrådets møde den 29. oktober 2025.